Komunalno trgovačko društvo IVANJ d.o.o., uz predhodnu suglasnost Skupštine društva na Odluku o objavi javnog natječaja radi prodaje nekretnina u vlasništvu Komunalnog trgovačkog društva IVANJ d.o.o., od dana 19.06.2015.g., raspisuje 09. kolovoza 2015.g. objavom u Novom listu:

**NATJEČAJ**

**za prodaju nekretnina u vlasništvu**

 **Komunalnog trgovačkog društva IVANJ d.o.o.**

**PREDMET NATJEČAJA**

**I.**

Predmet natječaja je prodaja nekretnina u vlasništvu Komunalnog trgovačkog društva IVANJ d.o.o., koje se nalaze na području Grada Novi Vinodolski u Poslovnoj Zoni Zapad i u ulici Andrije Šermana a koje su u zemljišnim knjigama Općinskog suda u Rijeci, Stalna služba u Crikvenici, Zemljišno-knjižnom odjelu Novi Vinodolski, upisane i opisane kako je niže navedeno, slijedom čega oglašavamo prodaju sljedećih nekretnina:

1.1. U Novom Vinodolskom, Poslovnoj zoni Zapad, građevinsko zemljište u Poslovnoj zoni Zapad, Novi Vinodolski, koje se sastoji od:

10400/10936 dijela k.č.br. 6580/1, dvorište površine 10378 m2,

10400/10936 dijela k.č.br. 6580/5, dvorište površine 62 m2 i

10400/10936 dijela k.č.br. 6580/6, dvorište površine 496 m2, sve upisane u z.k.ul. 6358., k.o. Novi , u cijelosti, k.č.br. 6599, zk.ul.6229, k.o. Novi, površine 309 m2,

 u cijelosti , k.č.br. 6564/2, zk.ul.3679, k.o. Novi, površine 162 m2,

 k.č.br. 6607/1, zk.ul. 5435, k.o. Novi, površine 94 m2, u cijelosti i

 k.č.br. 6606/1, zk.ul 28, k.o. Novi površine 61 m2 u cijelosti;

koje se nalaze u Poslovnoj zoni Zapad, po Urbanističkom planu uređenja poslovne zone ZAPAD oznake K-9, prema Detaljnom planu uređenja Poslovne zone Zapad namjena građevine obuhvaća manje proizvodne, skladišne, uslužne, trgovačke, komunalno servisne sadržaje, po početnoj cijeni od **382,00 kn/m2,** odnosno za zemljište ukupne površine 11.066 m2 po početnoj cijeni od **4.227.212,00 kn.**

 1.2. U Novom Vinodolskom, Poslovnoj zoni Zapad, upravna zgrada i dvorište koje se nalaze na :

 k.č.br. 6709/1,zk.ul. 5649, k.o. Novi, upravna zgrada i dvorište, u cijelosti ukupne površine 3.638 m2, koja se nalazi u Poslovnoj zoni Zapad, po Urbanističkom planu uređenja poslovne zone ZAPAD oznake K-1, prema Detaljnom planu uređenja Poslovne zone Zapad namjena građevine obuhvaća manje proizvodne, skladišne, uslužne, trgovačke, komunalno servisne sadržaje, po početnoj cijeni od **540 kn / m2**, odnosno za zemljište ukupne površine 3.638 m2 po početnoj cijeni od **1.964.520,00 kn.**

1.3. U Novom Vinodoslkom u ulici Andrije Šermana, gospodarska zgrada i dvorište, kuhinjski vrt Krasa u Novom koji se nalaze na :

- k.č.br. 1712, zk.ul. 4651, k.o. Novi, gospodarska zgrada i dvor, u cijelosti, površine 500 m2, i

-k.č.br. 1713, zk.ul. 5959, k.o.Novi, kuhinjski vrt Krasa u Novom, u cijelosti, površine 227 m2, po početnoj cijeni od **1.110 kn /m2**, odnosno za zemljište ukupne površine 727 m2 po početnoj cijeni od **806.970,00 kuna** kn.

**UVJETI NATJEČAJA**

**II.**

2.1. OPĆI UVJETI

Pravo sudjelovanja u natječaju za nekretnine iz točke 1.1. i 1.2. imaju isključivo pravne osobe registrirane u Republici Hrvatskoj i državama članicama Europske unije i fizičke osobe državljani Republike Hrvatske kao vlasnici obrta.

 Pravo sudjelovanja u natječaju za nekretnine iz točke 1.3. svaka fizička osoba državljanin Republike Hrvatske i državljani članica Europske unije te pravne osobe registrirane u Republici Hrvatskoj i državama članicama Europske unije. Ostale strane pravne i fizičke osobe mogu sudjelaovati u javnom natječaju ako ispunjavaju zakonom propisane uvjete za stjecanje prava vlasništva na području Republike Hrvatske.

Porez na promet nekretnina, sva ostala porezna davanja i troškove uknjižbe prava vlsništva snosi kupac.

Sva prava i obveze između kupca i prodavatelja detaljno će se definirati ugovorom o kupoprodaji.

2.2. POSEBNI UVJETI NATJEČAJA

2.2.1. Ponuditelji su u obvezi uplatiti jamčevinu u visini 10% početne cijene odnosno za:

- zemljište u Poslovnoj zoni ZAPAD oznake K-9, u iznosu od 423.000,00 kn

- upravnu zgradu i dvorište u Poslovnoj zoni ZAPAD, oznake K-1 , u iznosu od 197.000,00 kn

- za gospodarsku zgradu i dvor u ulici Andrije Šermana u Novom Vinodolskom, u iznosu od 81.000,00 kn.

 2.2.2.. Poseban uvjet svim natjecateljima je da prema Gradu Novom Vinodolskom, Komunalnom trgovačkom društvi IVANJ d.o.o., Novi Vinodolski i KTD Vodovod Žrnovnica d.o.o., Novi Vinodolski, izmiri sve dospijele obveze što dokazuju prilaganjem potvrda Grada i navedenih komunalnih društava.

**SADRŽAJ PONUDE**

**III.**

Natjecatelji u ponudi, koja mora biti potpisana od strane ovlaštene osobe, moraju navesti:

1. Ponudu za kupnju s naznakom cijene u kn/m2 koju nude za kupnju zemljišta koja treba sadržavati podatke o natjecatelju s naznačenim žiro-računom ili tekućim računom za fizičke osobe radi povrata jamčevine natjecateljima koji ne udovolje uvjetima iz natječaja, Ponuda mora biti na hrvatskom jeziku.

Za zemljišta u Poslovnoj zoni ZAPAD ponuda mora sadržavati opis djelatnosti koju ponuditelj ima namjeru obavljati na predmetnoj nekretnini.

2. Izjavu ponuditelja ovjerenu kod javnog bilježnika kojom se obvezuje da će u slučaju ako njegova ponuda bude prihvaćena sklopiti ugovor o kupoprodaji na svoj trošak, da u cijelosti prihvaća uvjete natječaja te da njegova ponuda ostaje na snazi 90 dana računajući od dana isteka roka za dostavu ponuda.

3. Izvod iz sudskog odnosno obrtnog registra iz kojeg je vidljivo registriranost za obavljanje djelatnosti za koju namjerava kupit zemljište (Za poslovnu zonu ZAPAD), a za fizičke osobe izvornik ili ovjerenu presliku ili e-domovnicu te dokaz o ispunjavanju zakonom propisanih uvjeta za stjecanje vlasništva (za strane osobe).

4. Potvrde Grada Novog Vinodolskog, Komunalnog trgovačkog društva IVANJ d.o.o. i KTD Vodovod Žrnovnica d.o.o. o podmirenim obvezama, ne stariju od 30 dana.

5. Izvornik ili ovjerenu presliku potvrde o stanju poreznog duga ponuditelja koju je izdala mjerodavna Porezna uprava, ne stariju od 30 dana.

6. Dokaz o plaćenoj jamčevini koja se uplaćuje na žiro račun Komunalnog trgovačkog društva IVANJ d.o.o. , broj: HR 85 23400091110062625, s pozivom na broj: 01-OIB PONUDITELJA.

Izvornici potvrda, uvjerenja, izvadaka, rješenja, obrtnica i dr., ne smiju biti stariji od šest mjeseci ako nije drukčije navedeno. Preslike izvornika moraju biti ovjerene kod javnog bilježnika.

**MJERILA ZA ODABIR PONUDE I ROKOVI ZAKLJUČENJA KUPOPRODAJNOG UGOVORA I PLAĆANJA KUPOPRODAJNE CIJENE**

**IV.**

Oglašene nekretnine prodati će se natjecatelju koji udovolji općim i posebnim uvjetima natječaja i ponudi najviši iznos kupovnine.

Nepravovremene ponude neće se otvarati.

Nepotpune ponude neće se razmatrati. Nadopuna dokumentacije se ne prihvaća.

Ponude ispod utvrđene početne cijene neće se razmatrati.

Ukoliko dva ili više natjecatelja ponude isti iznos kupovnine , ponuditelji će biti pozvani da u roku od tri dana nakon primitka obavijesti u zatvorenoj omotnici dostave nadopunu ponude kako bi se donijela odluka o najpovoljnijem ponuditelju. U slučaju da ponuditelji ponovno iskažu isti iznos, napovoljnijom ponudom smatrati će se ona ponuda koja je taj put prije zaprimljena.

Odluku o izboru najpovoljnijeg ponuditelja donosi Uprava Društva, direktor, u roku od 5 dana od dana javnog otvaranja ponuda. Obavijest o izboru njapovoljnijeg ponuditelja dostavlja se svim sudionicima natječaja.

O odabiru i rezultatima natječaja izvještava se Skupština društva radi davanja odobrenja za sklapanje Ugovorao kupoprodaji. O dobivenom ili odbijenom odobrenju obavijestiti će se Najpovoljniji ponuditelj.

Natjecatelj čija ponuda bude prihvaćena kao najpovoljnija u obvezi je najkasnije u roku od 15 dana računajući od dana donošenja Odluke Skupštine Komunalnog trgovačkog društva IVANJ d.o.o. o prihvaćanju ponude, odnosno stjecanja uvjeta za zaključenje kupoprodajnog ugovora zaključiti s Komunalnim trgovačkom društvom IVANJ d.o.o. kupoprodajni ugovor.

Ako najpovoljniji ponuditelj odustane od ponude nakon izvršenog otvaranja ponuda ili ako ne pristupi sklapanju ugovora u navedenom roku, smatrati će se da je odustao od sklapanja ugovora, te gubi pravo na povrat uplaćene jamčevine. U tom slučaju, najboljim ponuditeljem smatrati će se sljedeći ponuditelj koji je ponudio najvišu kupoprodajnu cijenu i ispunjava sve druge uvjete natječaja.

Uplaćena jamčevina uračunava se u kupoprodajnu cijenu zemljišta. Rok za plaćanje kupoprodajne cijene je 20 radnih dana od dana potpisa ugovora od obje ugovorne strane. Ponuđeni način plaćanja ugovorene cijene mora biti uplata ukupnog iznosa ugovorene cijene jednokratno.

Ako najpovoljniji ponuditelj odustane plaćanja kupovnine odnosno ne uplati kupovninu u navedenom roku, smatrati će se da je raskinuo ugovor o kupnji, te gubi pravo na povrat uplaćene jamčevine.

Natjecatelj može bez gubitka jamčevine odustati od svoje ponude najkasnije do dana otvaranja ponuda i to podnošenjem pisanog očitovanja o odustanku ili davanjem izjave pred Odborom za provođenje natječaja prodaje nekretnina, prije samog otvaranja ponuda.

Natjecateljima čija ponuda ne bude odabarana kao najpovoljnija uplaćena jamčevina vraća se najkasnije u roku od 20 dana računajući od dana sklapanja ugovora o kupoprodaji s najpovoljnijim ponuditeljem.

**Komunalno trgovačko društvo IVANJ d.o.o. sve do potpisivanja kupoprodajnog ugovora zadržava pravo vratiti jamčevinu i odbiti ponudu ili poništiti postupak za javno prikupljanje ponuda i pritom ne snosi materijalnu ili drugu odgovornost prema ponuditeljima niti ima obvezu obavijestiti ih o razlozima takva postupka.**

**ROKOVI DOSTAVLJANJA PONUDA**

**V.**

Zainteresirani ponuditelji dostavljaju ponude najkasnije u roku od 15 dana računajući od dana objave natječaja i to neposredno u sjedište Komunalnog trgovačkog društva IVANJ d.o.o. i to od ponedjeljka do petka od 07,00 do 15,00 sati ili preporučenom poštanskom pošiljkom najkasnije posljednjeg dana otvorenog natječaja na adresu:

KOMUNALNO TRGOVAČKO DRUŠTVO IVANJ D.O.O.

Trg Vinodoslkog zakona 5, 51250 Novi Vinodoslki

Odbor za provođenje natječaja prodaje nekretnina

„PONUDA ZA KUPNJU NEKRETNINE – NE OTVARAJ“

Javno otvaranje pristiglih ponuda održati će se 5-og dana od isteka roka za podnošenje ponuda u Uredu Direktora Komunalnog trgovačkog društva IVANJ d.o.o., u sjedištu prodavatelja u 11,00 sati. Ukoliko dan otvaranja ponuda pada u neradni dan javno otvaranje ponuda održati će se prvog sljedećeg radnog dana s početkom u 11 sati.

Sve potrebne informacije i dokumetaciju zaiteresirani ponuditelji mogu dobiti u Pravnoj službi Komunalnog trgovačkog društva IVANJ radim danom od 08-14 sati kod Kristine Švaglić, dipl.iur., na telefon 051/ 44 55 57.

U Novom Vinodolskom, dana 07.08.2015.g.

Urbroj: 2107/02-14-15-1500

**Komunalno trgovačko društvo IVANJ d.o.o.**

**Direktor:**

**Alen Bruketa, ing.građ.**